Tónlistarskóli Árnesinga

Suzuki-gítar-upprifjunardagur á Selfossi
2022-05-22 11:00 - 15:00 (Atlantic/Reykjavik)
Suzuki-gítar-upprifjunardagur verður haldinn á Selfossi
sunnudaginn 22. maí kl. 11:00 – 15:00, að Eyravegi 9, 3. hæð.
Viðfangsefnið eru bækur 1 – 4.
Skráning er hjá Birgit Myschi, birgit@tonar.is.

Umsóknir nýnema um skólavist 2022 -2023
2022-08-08
Nú er rétti tíminn til að sækja um nám fyrir nýnema veturinn 2022-2023.
Umsóknina finnið þið undir hnappinum UMSÓKN UM SKÓLAVIST, efst á heimsíðunni.
Athugið að sækja má um skólavist allt árið.
Þeir sem sækja um fyrir 1. júní eru í fyrsta hópnum sem tekinn er inn, en við bætum áfram við nemendum eftir því sem rúm leyfir.

Nánari upplýsingar t.d. um kennslugreinar, skólagjöld og kennslustaði má finna hér: Dreifibréf 2022

Skrifstofan opnar 8. ágúst
2022-08-08
Skrifstofa Tónlistarskóla Árneinga opnar eftir sumarleyfi, mánudaginn 8. ágúst kl. 13:00.

Kennsla hefst 29. ágúst 2022
2022-08-29
Hljóðfæra- og söngkennsla hefst 29. ágúst.
Kennarar hafa samband við nemendur sína á starfsdögum 22. – 26. ágúst vegna stundatöflugerðar.

Hóptímar hefjast 5. september
2022-09-05
Allir hóptímar (tónfræðikennsla, hljómsveitaræfingar og samspil) hefjast frá og með 5. september.
Nánari upplýsingar fá nemendur hjá sínum hljóðfæra-/söngkennurum og í nemendaskrá.

Starfsdagar 8. og 9. sept. - engin kennsla
2022-09-08 - 2022-09-09
Fimmtud. 8. og föstud. 9. september fellur niður öll kennsla í Tónlistarskóla Árnesinga, en kennarar sækja kennararáðstefnu í Hörpu.

Foreldraheimsóknavika 19. - 23. sept.
2022-09-19 - 2022-09-23
Foreldraheimsóknavika verður dagana 19. – 23. september.
Gott samband foreldra og kennara getur skipt sköpum um námsframvindu. Við hvetjum því forráðamenn eindregið til að mæta í tíma með barni sínu, og ræða við kennara um verkefni og markmið vetrarins.

Skrifstofan lokuð föstud. 30. sept.
2022-09-30
Skrifstofa Tónlistarskóla Árnesinga verður lokuð föstud. 30. sept.
Ef koma þarf upplýsingum til kennara, vinsamlegast hafið beint samband við þá. – Sjá símanúmer og netföng hér á heimasíðunni undir Starfsmenn.

Skrifstofa skólans lokuð 6. okt. (allan daginn) og 7. okt. f. hád.
2022-10-06 - 2022-10-07
Skrifstofa Tónlistarskóla Árnesinga verður lokuð fimmtd. 6. október, vegna námskeiðs skólastjórnenda og ritara.
Skrifstofan verður líka lokuð föstud. 7. okt. fyrir hádegi.

Ef koma þarf upplýsingum til kennara, vinsamlegast hafið beint samband við þá. – Sjá símanúmer og netföng hér á heimasíðunni undir Starfsmenn.

Strengjamót á Selfossi 7. - 9. okt.
2022-10-07 - 2022-10-09
7. – 9. október verður haldið strengjamót á Selfossi þar sem saman koma um 200 strengjanemendur alls staðar að af landinu.
Að halda utan um eitt svona mót kostar mikinn undirbúning, en Guðmundur Pálsson fiðlukennari heldur um taumana að þessu sinni.
Mótið endar með tónleikum í íþróttahúsi Vallaskóla sunnud. 9. okt. kl. 13:00.

Haustfrí 13. - 17. október
2022-10-13 - 2022-10-17
Dagana 13. – 17. október er haustfrí í tónlistarskólanum. Öll kennsla fellur niður þessa daga.
Sjá: tonlistarskoladagatal-2022-2023.pdf (tonar.is)
Frídagarnir 13. og 14. október falla á sömu daga og í flestum grunnskólum Árnessýslu, FSu og ML.
Mánudagurinn 17. október er einn af fimm frídögum sem falla á skólaárið vegna styttingar vinnutíma tónlistarskólakennara.

Kósý fiðlukvöld í Selfosskirkju
2022-10-26 19:00 - 20:00
Kósý fiðlukvöld í Selfosskirkju | Viðburðadagatal | Sveitarfélagið Árborg (arborg.is)
Tónlistarskóli Árnesinga tekur þátt í Menningarmánuði í Árborg í október.
Miðvikud. 26. október 2022 19:00 – 20:00 leika fiðlunemendur Maríu Weiss ljúfa tóna fyrir gesti Selfosskirkju.
Meðleikari er Miklos Dalmay.
Allir hjartanlega velkomnir!

Sellóhópur og vinir í Bókasafni Árborgar
2022-10-31 16:15 - 17:00
Sellóhópur og vinir spila á Hrekkjavöku | Bókasafn Árborgar, Selfossi | Viðburðadagatal | Sveitarfélagið Árborg (arborg.is)
Tónlistarskóli Árnesinga tekur þátt í Menningarmánuði í Árborg í október.

Mánud. 31. október 2022, kl. 16:15 – 17:00
„Í tilefni Hrekkjavöku halda strengjanemendur frá Tónlistarskóla Árnesinga tónleika á Bókasafni Árborgar, Selfossi.
Með þeim verða kennararnir Guðmundur Kristmundsson á víólu og Uelle Hahndorf á selló. Meðleikari á píanó verður Ester Ólafsdóttir“.
Allir hjartanlega velkomnir!

Blásaradeildartónleikar 4. nóv. í Þorlákskirkju
2022-11-04 18:00 - 19:00
Blásaradeildartónleikar Tónlistarskóla Árnesinga verða haldnir í Þorlákskirkju föstud. 4. nóvember kl. 18:00
Á tónleikunum koma fram blásarasveitir skólans auk smærri samspilshópa.
Aðgangur er ókeypis og allir hjartanlega velkomnir!

Blokkflautudeildartónleikar 7. nóv. í sal skólans Eyravegi 9, Selfossi
2022-11-07 18:30 - 19:30
Blokkflautudeildartónleikar Tónlistarskóla Árnesinga verða haldnir í sal skólans að Eyravegi 9, Selfossi (3. hæð), mánud. 7. nóvember kl. 18:30
Á tónleikunum koma fram blokkflautusveitir skólans auk smærri samspilshópa.
Aðgangur er ókeypis og allir hjartanlega velkomnir!

Píanódeildartónleikar 9. nóv. í Þorlákskirkju
2022-11-09 18:00 - 19:00
Píanódeildartónleikar Tónlistarskóla Árnesinga verða haldnir í Þorlákskirkju miðvikud. 4. nóvember kl. 18:00
Aðgangur er ókeypis og allir hjartanlega velkomnir!

Gítardeildartónleikar 9. nóv. í safnaðarheimili Selfosskirkju
2022-11-09 18:00 - 19:00
Gítardeildartónleikar Tónlistarskóla Árnesinga verða haldnir í safnaðarheimili Selfosskikrju, miðvikud. 9. nóvember kl. 18:00
Á tónleikunum koma fram gítarsveitir og Suzuki-gítarsveitir skólans.
Aðgangur er ókeypis og allir hjartanlega velkomnir!

Strengjadeildartónleikar 10. nóv. í Selfosskirkju
2022-11-10 17:00 - 18:00
Strengjadeildartónleikar Tónlistarskóla Árnesinga verða haldnir í Selfosskirkju fimmtud. 10. nóvember kl. 17:00
Á tónleikunum koma fram strengjasveitir og Suzuki-samspilshópar skólans.
Aðgangur er ókeypis og allir hjartanlega velkomnir!

Rytmískir deildartónleikar 11. nóv. í sal skólans Eyravegi 9, Selfossi
2022-11-11 17:00 - 18:00
Rytmískir deildartónleikar Tónlistarskóla Árnesinga verða haldnir í sal skólans Eyravegi 9, Selfossi (3. hæð), föstud. 11. nóvember kl. 17:00
Á tónleikunum koma fram rytmískar hljómsveitir skólans, slagverksleikarar o.fl.
Aðgangur er ókeypis og allir hjartanlega velkomnir!

LÖG GUNNARS ÞÓRÐARSONAR - Tónleikar 19. nóv. í íþróttahúsinu Laugarvatni
2022-11-19 14:00 - 15:00
LÖG GUNNARS ÞÓRÐARSONAR
Tónleikar í íþróttahúsinu Laugarvatni
19. nóvember 2022, kl. 14:00

Tónlistarskóli Árnesinga stendur fyrir stórtónleikum á Laugarvatni, laugard. 19. nóvember, þar sem flutt verða lög Gunnars Þórðarsonar.
Þetta er í þriðja sinn sem skólinn setur upp svo stórt samstarfsverkefni hljóðfæra- og söngdeilda, en árið 2016 var viðfangsefnið Töfraflauta Mozarts og árið 2019 var sett upp Allskynsóperan með tónlist úr ýmsum áttum.
Nú er komið að lögum Gunnars Þórðarsonar sem hafa fylgt íslensku þjóðinni í áratugi, en fram koma söngvarar, píanóleikarar, strengja-, blásara-, gítar-, blokkflautu- og rytmískar hljómsveitir skipaðar bæði nemendum og kennurum. Alls eru flytjendur um 130 talsins. Heyra má lög eins og Þitt fyrsta bros, Vetrarsól, Gaggó Vest og mörg fleiri.
Sunnlendingar eru hvattir til að mæta á skemmtilega tónleika og kynnast gróskumiklu starfi skólans, en aðgangur að tónleikunum er ókeypis og allir hjartanlega velkomnir!

Frí 24. nóvember
2022-11-24
Fimmtudaginn 24. nóvember fellur niður öll kennsla í Tónlistarskóla Árnesinga, en þá er einn af fimm frídögum sem koma inn í skóladagatalið vegna styttingar vinnutíma tónlistarkennara.
Nemendur eiga að fá jafn margar kennslustundir þrátt fyrir styttan vinnutíma tónlistarkennaranna og verður því blásið til smiðjuviku 27. – 31. mars. Í smiðjuvikunni gefst nemendum tækifæri til að mæta á ýmiskonar námskeið og skemmtilegar smiðjur sem kennararnir halda utan um.
Undirbúningur fyrir smiðjuviku hófst sl. vor, en smiðjuvikan verður kynnt nánar á nýju ári.

Söngdeildartónleikar 8. des. í Hveragerðiskirkju
2022-12-08 17:00 - 18:00
Söngdeildartónleikar Tónlistarskóla Árnesinga verða haldnir í Hveragerðiskirkju fimmtud. 8. desember kl. 17:00
Fjölbreytt dagskrá í flutningi einsöngvara, sönghópa og söngfugla.
Aðgangur er ókeypis og allir hjartanlega velkomnir!

19. og 20. desember - jólaspilamennska
2022-12-19 - 2022-12-20
Jólaspilamennska. Síðustu tvo kennsludaga fyrir jólafrí (19. og 20. desember) fellur niður hefðbundin kennsla, en í staðinn fara kennarar með nemendur sína út í samfélagið og leika jólalög og aðra fallega tónlist fyrir unga sem aldna samborgara.
Það er hefð fyrir því að umbreyta kennslu síðustu tveggja kennsludaga fyrir jólafrí í spilamennsku úti í bæ. Kennarar flögra þá með nemendur sína út í samfélagið og leika fyrir fólk á öllum aldri. Má nefna hjúkrunar- og elliheimili, samkomur félagasamtaka, verslanir, leikskóla og þátttöku í litlu-jólum grunnskólanna.
Því miður náum við ekki að fara með alla okkar nemendur svona út í bæ, en kennarar hafa í nógu að snúast. Þetta tónleikahald getur verið hvenær sem er í desember, allt eftir því hvað hentar á stöðunum sem við heimsækjum. – Það er mjög ánægjulegt að geta með þessu móti opnað skólann út í samfélagið og glatt samborgarana.

Jólafrí
2022-12-21 - 2023-01-03
Jólafrí tónlistarskólans hefst 21. desember.
Kennsla hefst á ný 4. janúar 2023

Kennsla hefst 4. janúar 2023
2023-01-04
Kennsla hefst á ný eftir jólafrí samkvæmt stundaskrá, miðvikud. 4. janúar 2023.

Dagur tónlistarskólanna 7. febrúar
2023-02-07
Dagur tónlistarskólanna. Á Degi tónlistarskólanna 7. febrúar, efna tónlistarskólarnir til árlegrar hátíðar um allt land. Meðal viðburða má nefna opið hús, tónleika, hljóðfærakynningar og ýmiskonar námskeið auk þess sem nemendur heimsækja vinnustaði, heilbrigðisstofnanir og aðra skóla og flytja tónlist.
Á haustþingi Samtaka tónlistarskólastjóra árið 2019 var samþykkt að Dagur tónlistarskólanna skyldi vera 7. febrúar, í tilefni af fæðingardegi Gylfa Þ. Gíslasonar, sem var menntamálaráðherra frá 1956 – 1971. Úr greinargerð með tillögunni: Gylfi Þ. Gíslason var mikill áhrifavaldur hvað varðar tónlistarkennslu og beitti sér fyrir umbótum á því sviði. Með því að Dagur tónlistarskólanna sé á fæðingardegi Gylfa Þ. Gíslasonar, heiðrum við minningu Gylfa og sýnum verkum hans í þágu tónlistarskólanna verðskuldaða virðingu.

Í tilefni af Degi tónlistarskólanna 2023 mun Tónlistarskóli Árnesinga standa fyrir tónleikadegi laugard. 11. febrúar, með 6 tónleikum sem dreifast um Árnessýslu. Nánari upplýsingar um tímasetningar koma þegar nær dregur, en tónleikar verða haldnir á Selfossi, í Þorlákshöfn, Hveragerði og Aratungu.
Þema tónleikanna í ár verður Haf og sjómennska. Þematónleikar skipa alltaf sérstakan sess í tónleikahaldi, því þar má heyra fjölmörg lög sem annars eru fáséð á nemendatónleikum. Þá má á öllum tónleikunum sjá og heyra þversnið af hljóðfæravali skólans og söng.

Öskudagur 22. febrúar - frí
2023-02-22
Öskudagur miðvikud. 22. febrúar – Starfsdagur
Kennsla fellur niður, en kennarar nýta daginn til fundahalda og námskeiða.

Vetrarfrí
2023-02-27 - 2023-03-01
Vetrarfrí 27. febrúar – 1. mars.
Öll kennsla fellur niður þessa daga.

Vetrarfrí tónlistarskólans er samræmt við flesta grunn- og framhaldsskóla sýslunnar.

Miðdeildartónleikar í Selfosskirkju 15. mars 2023
2023-03-15 18:00 - 19:00
Miðdeildartónleikar verða haldnir í Selfosskirkju 15. mars, kl. 18:00.
Á tónleikunum koma fram nemedur sem lokið hafa grunnprófi.
Efnisskrá tónleikanna er fjölbreytt og gaman að sjá hve góðum tökum nemendur hafa náð á sín hljóðfæri, þegar hér er komið í tónlistarnáminu.
Aðgangur að tónleikunum er ókeypis og allir hjartanlega velkomnir!

Framhaldsdeildartónleikar í Selfosskirkju 16. mars 2023
2023-03-16 18:00 - 19:00
Framhaldsdeildartónleikar verða haldnir í Selfosskirkju 16. mars, kl. 18:00.
Á tónleikunum koma fram nemendur sem lokið hafa miðprófi.
Efnisskrá tónleikanna er fjölbreytt og gaman að sjá hve góðum tökum nemendur hafa náð á sín hljóðfæri, þegar hér er komið í tónlistarnáminu.
Aðgangur að tónleikunum er ókeypis og allir hjartanlega velkomnir!
